ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0872/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Ταμείο Συνοχής 1993

Σχετικά με το Ταμείο Συνοχής 1993, ερωτάται η Ευρωπαϊκή Επιτροπή ποια είναι τα σχέδια που εγκρίθηκαν και επιχορηγήθηκαν στην Ιταλία και ποιο ήταν το ύψος των πιστώσεων για κάθε ένα από αυτά 7 ιδιαιτέρως θα ήθελα να πληροφορηθώ ποια σχέδια αφορούσαν το περιβάλλον και τις μεταφορές.

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0872/97, E-0873/97 και E-0874/97 (7 Απριλίου 1997)

Σύμφωνα με το άρθρο 2 παράγραφος 2 του κανονισμού του Συμβουλίου (ΕΚ) αριθ. 1164/94 της 16ης Μαΐου 1994 ((ΕΕ L 130 της 25.5.1994 )) για την ίδρυση του Ταμείου Συνοχής, μόνο η Ελλάδα, η Ισπανία, η Πορτογαλία και η Ιρλανδία είναι επιλέξιμες για χρηματοδότηση του Ταμείου Συνοχής μέχρι το τέλος του 1999. Η Ιταλία, κατά συνέπεια, δεν είναι επιλέξιμη και γι' αυτό το λόγο δεν έχουν χρηματοδοτηθεί από το Ταμείο σχέδια στην Ιταλία.
ΓΡΑΠΤΗ ΕΡΩΤΗΣΗ E-1164/97 υποβολή: Richard Howitt (PSE) προς την Επιτροπή (26 Μαρτίου 1997)

Θέμα: Ενδεχόμενες διακρίσεις σε θέματα φορολογίας βάσει της ευρωπαϊκής νομοθεσίας

Γνωρίζει η Επιτροπή ότι βάσει της νομοθεσίας του ΗΒ, οι μισθωτές κατοικιών που ανήκουν στον δήμο υποχρεώνονται, μέσω των καταβολών ενοικίου τους, να επιδοτούν τις πληρωμές κοινωνικής ασφάλισης (ευεργέτημα στέγασης) προς μισθωτές κατοικιών που ανήκουν σε ιδιώτες διότι η νομοθεσία απαιτεί την μη ανάμιξη του Λογαριασμού Εσόδων Στέγασης με άλλους λογαριασμούς; Δεδομένου ότι ούτως επιβαρύνονται δυσανάλογα οι μισθωτές κατοικιών που ανήκουν στον δήμο αντί να επιβαρύνεται το σύνολο των πολιτών μέσω του γενικού συστήματος φορολογίας, προτίθεται η Επιτροπή να σχολιάσει εάν τούτο συνιστά διάκριση σε θέματα φορολογίας βάσει της ευρωπαϊκής νομοθεσίας; Προτίθεται η Επιτροπή να συζητήσει με την βρετανική κυβέρνηση, και να δρομολογήσει έρευνα για το θέμα αυτό;

Απάντηση του κ. Flynn εξ ονόματος της Επιτροπής (5 Μαΐου 1997)

Εκτός από την προϋπόθεση της τήρησης των αρχών του κοινοτικού νόμου όσον αφορά την ισότητα στη μεταχείριση με βάση την ιθαγένεια και το φύλο και τις συντονιστικές διατάξεις που περιέχονται στον κανονισμό του Συμβουλίου (ΕΚ) 118/97 της 2ας Δεκεμβρίου 1996 που τροποποιεί τον κανονισμό του Συμβουλίου (ΕΚ) 1408/71 για την εφαρμογή συστημάτων κοινωνικής ασφάλισης σε μισθωτούς και στις οικογένειές τους που διακινούνται μέσα στην Κοινότητα ((ΕΕ L 28, 30.1.1997 )), κάθε κράτος μέλος είναι υπεύθυνο για την οργάνωση και χρηματοδότηση του δικού του συστήματος κοινωνικής προστασίας και φορολόγησης.

Η Επιτροπή δεν έχει καμία αρμοδιότητα παρέμβασης στην περίπτωση την οποία περιγράφει ο κ. βουλευτής.
ΓΡΑΠΤΗ ΕΡΩΤΗΣΗ E-0536/97 υποβολή: Florus Wijsenbeek (ELDR) προς την Επιτροπή (20 Φεβρουαρίου 1997)

Θέμα: Διατάξεις ΦΠΑ για επιχειρήσεις τουριστικών λεωφορείων

Είναι η Επιτροπή πλήρως ενήμερη του γεγονότος ότι οι διαφορές στη νομοθεσία ΦΠΑ στα διάφορα κράτη μέλη της ΕΕ οδηγεί σε πολλά προβλήματα τις επιχειρήσεις που παρέχουν διασυνοριακές υπηρεσίες ή διαθέτουν αγαθά και συνεπώς οφείλουν να καταβάλλουν ΦΠΑ σε άλλα κράτη μέλη;

Οι διαφορές στις προθεσμίες πληρωμής μετά την παρέλευση τριμήνου σχετικά με το οποίο πρέπει να καταβληθεί ΦΠΑ μπορούν να οδηγήσουν π.χ. σε μεγάλα προβλήματα διοικητικής φύσεως στις επιχειρήσεις τουριστικών λεωφορείων δεδομένου ότι αυτές, σχεδόν κατ' αποκλειστικότητα παρέχουν διασυνοριακές υπηρεσίες. Έτσι, στην Γερμανία αυτές οι επιχειρήσεις λεωφορείων πρέπει να εξοφλούν μηνιαίως τις υποχρεώσεις τους εντός δεκαημέρου ενώ αυτό δεν ισχύει για γερμανικές επιχειρήσεις οι οποίες μπορούν να ανοίγουν τρέχοντα λογαριασμό.

Δεν φρονεί η Επιτροπή ότι κατ' αυτόν τον τρόπο προκαλείται στρέβλωση του ανταγωνισμού μεταξύ των διαφόρων επιχειρήσεων τουριστικών λεωφορείων;

Δεν φρονεί σχετικώς η Επιτροπή ότι σε Ένωση όπου παρέχεται η δυνατότητα ελεύθερης κυκλοφορίας προσώπων, υπηρεσιών και αγαθών θα πρέπει να εναρμονισθούν κατά τέτοιο τρόπο οι φορολογικοί νόμοι ώστε να δίδεται η δυνατότητα σε επιχειρήσεις τουριστικών λεωφορείων που, από τη φύση του τομέα τους παρέχουν συχνότατα διασυνοριακές υπηρεσίες να είναι όσο το δυνατόν αποτελεσματικότερες;

Μπορεί να εκπονήσει προτάσεις η Επιτροπή ώστε να εναρμονισθεί κατά τέτοιον τρόπο το θέμα των πληρωμών του ΦΠΑ στον τομέα τουρισμού και συγκεκριμένα των επιχειρήσεων τουριστικών λεωφορείων ώστε να εξαλειφθούν οι στρεβλώσεις του ανταγωνισμού και να μην αναγκάζονται οι επιχειρήσεις του τομέος αυτού να τηρούν ασυνήθιστα για τις εμπορικές συναλλαγές σύντομες προθεσμίες όσον αφορά την εξόφληση των υποχρεώσεών τους; Εάν ναι, με ποιόν τρόπο θα επιτευχθεί αυτό και εάν όχι, γιατί;

Απάντηση του κ. Μ. Monti εξ ονόματος της Επιτροπής (3 Απριλίου 1997)

Η Επιτροπή ευχαριστεί το αξιότιμο μέλος για το γεγονός ότι επέστησε την προσοχή της στο θέμα αυτό. Η Επιτροπή έχει επίγνωση αυτού του είδους διαφορών και των στρεβλώσεων που μπορούν να προκληθούν στον ανταγωνισμό. Η απαραίτητη εναρμόνιση των πτυχών αυτών της νομοθεσίας για τον φόρο προστιθέμενης αξίας (ΦΠΑ) προβλέπεται ως μέρος της πρότασης της Επιτροπής σχετικά με ένα νέο κοινό σύστημα ΦΠΑ, όπως περιγράφεται στο πρόγραμμα εργασιών της για το 1996 ((COM(96) 328 τελικό )).
ΓΡΑΠΤΗ ΕΡΩΤΗΣΗ P-1120/97 υποβολή: Doeke Eisma (ELDR) προς την Επιτροπή (19 Μαρτίου 1997)

Θέμα: Οικιστικά σχέδια για το Ijmeer (Ολλανδία)

Μπορεί η Επιτροπή να απαντήσει στα ακόλουθα ερωτήματα με βάση τα σχέδια του δήμου του Άμστερνταμ να δημιουργήσει οικισμό στην περιοχή Ij:

1. Έχει υπόψη της η Επιτροπή τα οικιστικά σχέδια του δήμου του Άμστερνταμ στην λιμνη Ij; Γνωρίζει η Επιτροπή για πόσες κατοικίες πρόκειται;

2. Φρονεί η Επιτροπή ότι τα σημερινά σχέδια συμβιβάζονται με την ευρωπαϊκή νομοθεσία και συγκεκριμένα με την οδηγία για τους οικοτόπους και την οδηγία για τα πτηνά;

3. Έχει τεθεί όριο οικιστικής καλύψεως της περιοχής Ijmeer;

Εάν όχι, συμβιβάζεται άραγε η σχεδιαζόμενη επέκταση με την οδηγία της ΕΕ για τους οικοτόπους και τα πτηνά;

Απάντηση της Κας Bjerregaard εξ ονόματος της Επιτροπής (21 Απριλίου 1997)

Η Επιτροπή δεν έχει στη διάθεσή της επαρκή στοιχεία για να λάβει θέση στο ζήτημα του κτιριακού έργου Ijmeer και, συνεπώς, δεν μπορεί να κρίνει αν τα συγκεκριμένα σχέδια συνιστούν παράβαση της οδηγίας 92/43/ΕΟΚ για τη διατήρηση των φυσικών ενδιαιτημάτων καθώς και της άγριας χλωρίδας και πανίδας ((ΕΕ L 206 της 22.7.1992 )) ή της οδηγίας 79/409/ΕΟΚ για τη διατήρηση των αγρίων πτηνών ((ΕΕ L 103 της 25.4.1979 )) ή άλλων κοινοτικών νομοθετικών διατάξεων για το περιβάλλον. Η Επιτροπή μπορεί εν τούτοις να δώσει στο Αξιότιμο Μέλος του Κοινοβουλίου τις ακόλουθες πληροφορίες.

ΤοΝοέμβριο του 1994, οι αρμόδιες αρχές των Κάτω Χωρών χαρακτήρισαν την περιοχή «Ijmeer, Gooimer, Eemeer» ως ζώνη ειδικής προστασίας βάσει του άρθρου 4 της οδηγίας για τα πτηνά. Μόνο ένα μέρος της Ijmeer έχει χαρακτηριστεί «ζώνη ειδικής προστασίας», πιο συγκεκριμένα δε, το νοτιοανατολικό άκρο της κοντά στην πόλη Muiden.

Σύμφωνα με τα άρθρα 6 και 7 της οδηγίας για τα ενδιαιτήματα, τα κράτη μέλη λαμβάνουν τα κατάλληλα μέτρα ώστε να αποφεύγεται η παρενόχληση των ειδών για τα οποία έχουν χαρακτηρισθεί οι περιοχές, εφόσον η παρενόχληση αυτή θα μπορούσε να έχει σημαντικές επιπτώσεις ως προς τους στόχους της οδηγίας. Βάσει του άρθρου 6 παράγραφος 3 της οδηγίας, κάθε σχέδιο ή έργο που είναι πιθανόν να έχει σοβαρές συνέπειες για τη διαχείριση μιας χαρακτηρισμένης τοποθεσίας πρέπει να υπόκειται στην ενδεδειγμένη εκτίμηση των επιπτώσεών του στην τοποθεσία περί της οποίας πρόκειται, λαμβανομένων υπόψη των σχετικών με τη διατήρησή της στόχων.

Οι αρμόδιες εθνικές αρχές συμφωνούν κατ'αρχήν με το σχέδιο ή έργο, μόνον αφού βεβαιωθούν ότι δεν θα παραβλάψει την ακεραιότητα της εκάστοτε τοποθεσίας και, ενδεχομένως, αφού εκφραστεί πρώτα η κοινή γνώμη. Σύμφωνα με το άρθρο 6 παράγραφος 4, ωστόσο, η εκτέλεση του σχεδίου ή έργου είναι δυνατή, υπό ορισμένους όρους, έστω και αν τα συμπεράσματα από την εκτίμηση των επιπτώσεων στην τοποθεσία είναι αρνητικά.

Δεδομένου ότι, όπως προαναφέρεται, μόνον ένα μέρος της Ijmeer έχει χαρακτηριστεί «ζώνη ειδικής προστασίας», δεν είναι σαφές, ελλείψει λεπτομερέστερων στοιχείων, αν το συγκεκριμένο σχέδιο κτιριακού έργου της πόλης του Άμστερνταμ μπορεί να έχει επιπτώσεις στις χαρακτηρισμένες περιοχές. Κατόπιν αυτού, ζητείται από το Αξιότιμο Μέλος του Κοινοβουλίου να διαβιβάσει στην Επιτροπή αναλυτικά στοιχεία για περαιτέρω διερεύνηση του θέματος.
ΓΡΑΠΤΗ ΕΡΩΤΗΣΗ E-0247/97 υποβολή: Hiltrud Breyer (V) προς το Συμβούλιο (13 Φεβρουαρίου 1997)

Θέμα: Μεταφορά της οδηγίας για τη διατήρηση των φυσικών οικοτόπων και της άγριας πανίδας και χλωρίδας στη γερμανική νομοθεσία

1. Τι δυνατότητες υπάρχουν, κατά την κρίση του Συμβουλίου, για να αποτραπούν περαιτέρω καθυστερήσεις κατά την μεταφορά της οδηγίας για τη διατήρηση των φυσικών οικοτόπων και της άγριας πανίδας και χλωρίδας στη γερμανική νομοθεσία;

2. Προτίθεται το Συμβούλιο να κινήσει διαδικασία κατά της Ομοσπονδιακής Δημοκρατίας της Γερμανίας λόγω παραβίασης των διατάξεων της Συνθήκης;

3. Πως αντιμετώπισε το Συμβούλιο τις διαμαρτυρίες της γερμανικής Ένωσης για την Προστασία του Περιβάλλοντος και της φύσης και του συνδέσμου Bienwald;

4. Για ποιό λόγο δεν έχει ακόμη επιτύχει το Συμβούλιο την αναστολή ή διακοπή της διαδικασίας έγκρισης του σχεδίου για την επέκταση της Β 9, και τη μετονομασία της σε Α 65, μέσω του Bienwald;

5. Ποιές ενέργειες σκοπεύει να αναλάβει το Συμβούλιο για την προστασία της δασικής περιοχής Bienwald ενόψει της προγραμματιζόμενης παρέμβασης;

Απάντηση (16 Μαΐου 1997)

Αρμόδια να μεριμνά γαι την εφαρμογή των διατάξεων της Συνθήκης καθώς και των μέτρων που λαμβάνουν τα Θεσμικά Οργανα δυνάμει των Συνθηκών και να κινεί, εφόσον το κρίνει σκόπιμο, τις κατάλληλες διαδικασίες είναι η Επιτροπή.
ΓΡΑΠΤΗ ΕΡΩΤΗΣΗ E-0686/97 υποβολή: Marνa Izquierdo Rojo (PSE) προς την Επιτροπή (6 Μαρτίου 1997)

Θέμα: Μέτρα υπέρ των γυναικών της Αλγερίας

Προτίθεται η Επιτροπή να προβεί σε άμεση εφαρμογή διαφόρων προγραμμάτων ώστε να ενθαρρυνθούν και να ενισχυθούν οι γυναίκες ώστε να θέσουν υποψηφιότητα στις προσεχείς γενικές εκλογές στην Αλγερία, στα πλαίσια του Προγράμματος MEDA-Δημοκρατία ή άλλων παρόμοιων προγραμμάτων;

Απάντηση του κ. Marin εξ ονόματος της Επιτροπής (17 Απριλίου 1997)

Το πρόγραμμα MEDA για τη δημοκρατία είναι πράγματι το καταλληλότερο πλαίσιο, σε επίπεδο κοινοτικών χρηματοδοτήσεων, για την έναρξη πρωτοβουλιών υπέρ των γυναικείων υποψηφιοτήτων στις προσεχείς κοινοβουλευτικές εκλογές στην Αλγερία. Οι προσπάθειες διάδοσης των δυνατοτήτων χρηματοδότησης στο πλαίσιο του MEDA για τη δημοκρατία, εμποδίστηκαν από τον επαναπατρισμό του προσωπικού της αντιπροσωπείας της Επιτροπής στο Αλγέρι, ήδη πριν από την έναρξη του προγράμματος.

Σήμερα, έχουν αρχίσει ή προβλέπονται γενικές ενέργειες για την ευαισθητοποίηση των αλγερινών γυναικών σχετικά με τα πολιτικά, αστικά και κοινωνικο-οικονομικά τους δικαιώματα. Σαν παράδειγμα δίνεται η ενέργεια που χρηματοδοτήθηκε το 1996, και έχει σαν αντικείμενο μία εκστρατεία ευαισθητοποίησης της γυναίκας της Αλγερίας σχετικά με τα δικαιώματά της. Η ενέργεια αυτή περιλαμβάνει προσδιορισμό των γνώσεων των αλγερινών γυναικών σχετικά με το θέμα αυτό, μέσω της εγκατάστασης μονάδων ακρόασης, της δημιουργίας «focus groups» στους χώρους εργασίας, «στρογγυλών τραπεζών» και ερευνών σφυγμομέτρησης στον αγροτικό, επαγγελματικό και σχολικό χώρο.
ΓΡΑΠΤΗ ΕΡΩΤΗΣΗ E-1190/97 υποβολή: Shaun Spiers (PSE) προς την Επιτροπή (3 Απριλίου 1997)

Θέμα: Ελευθερία σκέψης, συνείδησης και θρησκείας

Πως εξασφαλιζει η Επιτροπή, όταν εκπονεί νομοθεσία, ότι τηρούνται οι ανυπόκριτες δοξασίες γνήσιων θρησκευτικών (και άλλων) μειονοτήτων;

Φρονεί η Επιτροπή ότι δεν χρειάζονται ειδικές αποκλισεις για κανονισμούς και οδηγίες που άπτονται θεμάτων συνείδησης ή πίστης, διότι αναμένει ότι οι εν λόγω νομοθετικές ρυθμίσεις θα τεθούν σε εφαρμογή με τρόπο που θα είναι συνεπής με την ελευθερία σκέψης, συνείδησης και θρησκείας;

Επί πλέον, δέχεται η Επιτροπή ότι οι εθνικές κυβερνήσεις έχουν το δικαίωμα και την αρμοδιότητα να περικλείουν στην εθνική νομοθεσία που εφαρμόζει τις οδηγίες, ειδικές περί συνειδήσεως διατάξεις, οι οποίες θα είναι συνεφείς με το χαρκατηριστικό πληθυσμό καθε χώρας;

Απάντηση του κ. Van den Broek εξ ονόματος της Επιτροπής (5 Μαΐου 1997)

Η Επιτροπή αποδίδει ιδιαίτερη σημασία στο σεβασμό των δικαιωμάτων του ανθρώπου, είτε ανήκουν είτε όχι τα ενδιαφερόμενα άτομα σε μειονότητες. Κατά την επεξεργασία των νομοθετικών προτάσεών της, φροντίζει επομένως με ιδιαίτερη προσοχή ώστε αυτές οι πράξεις να μην βλάπτουν τα δικαιώματα του συνόλου των πολιτών της Ένωσης.

Το Ευρωπαϊκό Δικαστήριο εξασφαλίζει το σεβασμό των δικαιωμάτων του ανθρώπου μέσω των γενικών αρχών του κοινοτικού δικαίου και εμπνέεται για το σκοπό αυτό, ιδίως, από την ευρωπαϊκή σύμβαση των δικαιωμάτων του ανθρώπου της οποίας το άρθρο 9 αναφέρει ότι κάθε πρόσωπο έχει δικαίωμα στην ελευθερία σκέψης, συνείδησης και θρησκείας.

Στο πλαίσιο των κρατών μελών, ο σεβασμός των δικαιωμάτων του ανθρώπου και των θεμελιωδών ελευθεριών εξασφαλίζεται σε μεγάλο βαθμό με αποτελεσματικά συστήματα ελέγχου, τόσο στο εσωτερικό με εσωτερικές προσφυγές, όσο και στο εξωτερικό, με τους μηχανισμούς που έχει θέσει σε εφαρμογή η ευρωπαϊκή σύμβαση των δικαιωμάτων του ανθρώπου η οποία έχει επικυρωθεί από όλους εδώ και πολύ καιρό.
ΓΡΑΠΤΗ ΕΡΩΤΗΣΗ P-1121/97 υποβολή: Bartho Pronk (PPE) προς την Επιτροπή (19 Μαρτίου 1997)

Θέμα: Γερμανική πρόταση για την καταχώρηση στην αναθεωρημένη Συνθήκη του Μάστριχτ άρθρου περί εκκλησιών.

Οι υπουργοί Εξωτερικών κατά τις συνομιλίες διαρκούσης της ΔΔ, έθεσαν το ζήτημα της αρτιότερης προστασίας των θεμελιωδών δικαιωμάτων και ελευθεριών στην νέα Συνθήκη. Για τον λόγο αυτό η Γερμανική αντιπροσωπεία ζητησε να καταχωρηθεί στην αναθεωρημένη Συνθήκη του Μάστριχτ «άρθρο περί εκκλησιών. Η γερμανική πρόταση έχει ως εξής;»Η Ένωση φρονεί ότι η συνταγματική θέση των μοναχικών ταγμάτων στα κράτη μέλη αποτελεί τόσο την έκφραση της ταυτότητος του κράτους μέλους και του πολιτισμού του όσο καιτης επιμέρους κοινής πολιτιστικής κληρονομιάς».

1. Έχει υπόψη της η Επιτροπή το περιεχόμενο της γερμανικής προτάσεως που υποβλήθηκε κατά την ΔΔ και αφορά την καταχώρηση «άρθρου περί εκκλησιών» στην αναθεωρημένη Συνθήκη;

2. Συμφωνεί η Επιτροπή με το περιεχόμενο της γερμανικής πρότασης δηλ. ότι η συνταγματική θέση των μοναχικών ταγμάτων αποτελεί μέρος της κοινής πολιτιστικής κληρονομιάς της Ένωσης;

3. Φρονεί η Επιτροπή ότι η καταχώρηση της εν λόγω προτάσεως στην αναθεωρημένη Συνθήκη του Μάστριχτ προσφέρει ικανοποιητική εγγύηση για την προστασία των θεμελιωδών δικαιωμάτων και ελευθεριών των πολιτών;

Απάντηση του κ. Santer εξ ονόματος της Επιτροπής (18 Απριλίου 1997)

Η ερώτηση του αξιότιμου μέλους του Κοινοβουλίου αναφέρεται στην προάσπιση των θεμελιωδών ελευθεριών και δικαιωμάτων των πολιτών.

Τα θεμελιώδη δικαιώματα καλύπτονται από το άρθρο ΣΤ.2 της Συνθήκης για την Ευρωπαϊκή Ένωση, σύμφωνα με το οποίο «η Ένωση σέβεται τα θεμελιώδη δικαιώματα, όπως κατοχυρώνονται με την Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών της 4ης Νοεμβρίου 1950, και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου».

Η διακυβερνητική διάσκεψη εξετάζει διάφορες προτάσεις που αποσκοπούν στην προσχώρηση της Ένωσης στην Ευρωπαϊκή Σύμβαση Ανθρωπίνων Δικαιωμάτων (ΕΣΑΔ) ή στην επέκταση του σεβασμού των θεμελιωδών δικαιωμάτων σε εκείνα που προκύπτουν από άλλες διεθνείς συμβάσεις. Συγκεκριμένα, το άρθρο 9 παράγραφος 1 της ΕΣΑΔ ορίζει ότι «παν πρόσωπον δικαιούται εις την ελευθερίαν σκέψεως, συνειδήσεως και θρησκείας».
ΓΡΑΠΤΗ ΕΡΩΤΗΣΗ E-0690/97 υποβολή: Maria Colombo Svevo (PPE) και Carlo Secchi (PPE) προς την Επιτροπή (6 Μαρτίου 1997)

Θέμα: Παραβιάσεις των ανθρωπίνων δικαιωμάτων στις φυλακές της Ονδούρα

Όπως προκύπτει από ορισμένες πληροφορίες εκ μέρους διαφόρων ΜΚΟ στην Ονδούρα 160 ανήλικοι είναι έγκλειστοι σε φυλακές για ενηλίκους έστω και τούτο απαγορεύεται από το ίδιο το Σύνταγμα της χώρας καθώς και από το άρθρο 37 (c) της Σύμβασης των Ηνωμένων Εθνών για τα Δικαιώματα των Παιδιών.

Είναι σε θέση η Επιτροπή να επιβεβαιώσει τις εν λόγω πληροφορίες και εάν ναι σε ποιές ενέργειες προτίθεται να προβεί για να τερματισθεί η καταφανής αυτή παραβίαση των ανθρωπίνων δικαιωμάτων;

Απάντηση του κ. Marin εξ ονόματος της Επιτροπής (2 Απριλίου 1997)

Η Επιτροπή γνωρίζει ότι υπήρξαν περιπτώσεις φυλάκισης παιδιών μαζί με ενήλικες στην Ονδούρα, παρότι δεν είναι σε θέση να επιβεβαιώσει τον αριθμό που αναφέρουν τα Αξιότιμα Μέλη.

Ωστόσο, η Επιτροπή σημείωσε επίσης ότι οι αρχές της Ονδούρας, οι οποίες γνωρίζουν το πρόβλημα άρχισαν να λαμβάνουν μέτρα στο μέτρο των δυνατοτήτων τους και ζήτησαν από την Επιτροπή στήριξη προκειμένου να εξευρεθούν λύσεις. Η Επιτροπή απάντησε θετικά στην αίτηση αυτή, περισσότερο δε εφόσον σημείωσε την πραγματική πρόθεση της κυβέρνησης να λάβει τα κατάλληλα μέτρα διαχωρισμού των παιδιών από τους ενήλικες στις φυλακές και να δημιουργήσει ειδικά ιδρύματα προκειμένου να διαφυλαχθεί η σωματική και ψυχική ακεραιότητα των παιδιών.

Το έργο που ετοιμάστηκε βασίζεται σε τρία σκέλη:

- το πρώτο έχει στόχο τον εντοπισμό του ειδικού προβλήματος που αντιμετωπίζουν τα παιδιά και ιδίως τα παιδιά του δρόμου και την εξεύρεση λύσεων 7

- το δεύτερο προβλέπει θεσμική ενίσχυση των φορέων που είναι αρμόδιοι σε θέματα παιδιού, όπως η Εθνική Ένωση Κοινωνικής Πρόνοιας, το Ανώτατο Δικαστήριο και το Υπουργείο Εσωτερικών 7

- το τρίτο σκέλος προβλέπει δραστηριότητες πρόληψης και αναβάθμισης της δυνατότητας στήριξης των μη κυβερνητικών οργανώσεων οι οποίες εργάζονται με τα παιδιά σε κατάσταση ανάγκης.

Αξίζει να σημειωθεί ότι το προτεινόμενο έργο εντάσσεται πλήρως στην πολιτική της κυβέρνησης της Ονδούρας με στόχο την ενίσχυση του κράτους δικαίου και των πλέον μειονεκτούντων πληθυσμών.

Επίσης πρέπει να αναφερθεί η πρόσφατη θέσπιση ενός κώδικα για τα παιδιά καθώς και ότι το έργο θα διευκολύνει την άμεση διάδοση και εφαρμογή του εν λόγω κώδικα.
ΓΡΑΠΤΗ ΕΡΩΤΗΣΗ E-0033/97 υποβολή: Jesϊs Cabezσn Alonso (PSE) προς το Συμβούλιο (22 Iανουαρίου 1997)

Θέμα: Κοινή θέση έναντι της Κούβας

Μετά την υιοθέτηση από το Συμβούλιο μιας κοινής θέσης όσον αφορά την πολιτική της Ευρωπαϊκής Ένωσης έναντι της Κούβας, προτίθεται το Συμβούλιο να προβεί επίσης σε κάποια ανάλογη δήλωση σε σχέση με άλλες χώρες όπως, για παράδειγμα, η Κίνα η οποία δεν είναι ακριβώς ένα πρότυπο δημοκρατίας του πολιτικού πλουραλισμού;

Απάντηση (16 Μαΐου 1997)

Η κοινή θέση αποτελεί ένα από τα διάφορα νομικά μέσα που διαθέτει το Συμβούλιο στον τομέα της ΚΕΠΠΑ: Οι κενές θέσεις που αφορούν απαραίτητα θέματα σχετιζόμενα με τις δημοκρατικές αξίες ή το σεβασμό των ανθρωπίνων δικαιωμάτων.

Σχετικά με την αναγνώριση των πολιτικών δικαιωμάτων το Συμβούλιο παρακολουθεί εκ του σύνεγγυς την ανυσηχητική κατάσταση που επικρατεί στην Κίνα όσονα αφορά τα ανθρώπινα δικαιώματα και τις δημοκρατικές αρχές.

Η διαφορά σε σχέση με την Κούβα είναι ότι οι σχέσει με την Κίνα αναπτύσσονται στα πλαίσια πλέον θεσμοθετημένου διαλόγου ο οποίος περιλαμβάνει συγκεκριμένα τα ανθρώπινα δικαιώματα.

Εν πάσει πεπιπτώσει, η Ευρωπαϊκή Ενωση παρουσίασε κατά τα τελευταία δύο έτη κάθε φορά στην Επιτροπή Ανθρωπίνων Δικαιωμάτων στη Γενεύη σχέδιο ψηφίσματος σχετικά με την κατάσταση των ανθρωπίνων δικαιωμάτων στην Κίνα.
ΓΡΑΠΤΗ ΕΡΩΤΗΣΗ E-0630/97 υποβολή: Lucio Manisco (GUE/NGL) προς το Συμβούλιο (10 Μαρτίου 1997)

Θέμα: Παραβίαση των δικαιωμάτων του ανθρώπου στις φυλακές του Ηνωμένου Βασιλείου

Οι συνθήκες που αντιμετωπίζουν οι ιρλανδοί πολιτικοί κρατούμενοι στις φυλακές του Ηνωμένου Βασιλείου είναι εξαιρετικά δύσκολες: εδώ και μήνες έχουν απαγορευθεί οι επισκέψεις συγγενών και οι δικηγόροι τους είναι υποχρεωμένοι να συνομιλούν μαζί τους σε αυστηρή απομόνωση και πίσω από γυάλινα παραπετάσματα. Οι αρμόδιες αρχές εξακολουθούν να μην επιτρέπουν τις επισκέψεις και την παροχή ιατρικής περίθαλψης ακόμη και όταν η κατάσταση της υγείας των κρατουμένων είναι σοβαρή.

Ο κ. Patrick Kelly π.χ., αφού έλαβε τελικώς την άδεια να υποβληθεί σε δύσκολη εγχείριση καρκίνου, μεταφέρθηκε στις φυλακές μεγίστης ασφαλείας του Whitemoor χωρίς να του παρασχεθούν μετεγχειρητικές φροντίδες, μολονότι οι ιατροί είχαν εκφράσει στον Υπουργό Εσωτερικών τις ανησυχίες τους για το ενδεχόμενο υποτροπής της κατάστασης του ασθενούς.

1. Δεν θεωρεί το Συμβούλιο ότι πρέπει να καταδικασθεί με έντονο τρόπο η παραβίαση των δικαιωμάτων του ανθρώπου στις φυλακές του Ηνωμένου Βασιλείου, δεδομένου μάλιστα ότι οι ιρλανδοί κρατούμενοι καθίστανται αντικείμενο ιδιαιτέρων διακρίσεων και δεν τυγχάνουν σεβασμού τα πλέον στοιχειώδη δικαιώματα όσον αφορά τις θεραπευτικές αγωγές και τις επισκέψεις συγγενών και δικηγόρων;

2. Σε ποιές ενέργειες προτίθεται να προβεί το Συμβούλιο για να σταματήσουν αυτές οι παραβιάσεις των δικαιωμάτων του ανθρώπου;

Κοινή απάντηση στις γραπτές ρωτήσεις Ε-0515/97, Ε-0630/97, Ε-1147/97 και Ε-1148/97 (27 Μαΐου 1997)

Οι συνθήκες κράτησης στις φυλακές των κρατών μελών υπάγονται στην ευθύνη των αρμοδίων αρχών των κρατών μελών. Οι αρχές του κράτους μέλους στο οποίο αναφέρονται οι ερωτήσεις αυτές έχουν πλήρως απορρίψει τους ισχυρισμούς που διατυπώθηκαν. Το Συμβούλιο υπενθυμίζει ότι όλα τα κράτη μέλη είναι μέρη της Ευρωπαϊκής Σύμβασης για την προστασία των ανθρωπίνων δικαιωμάτων και των βασικών ελευθεριών, που υπογράφηκε στη Ρώμη στις 4 Νοεμβρίου 1950, και ότι όλα τα κράτη μέλη είναι μέρη της Ευρωπαϊκής Σύμβασης κατά των βασανιστηριών και της απάνθρωπης Σύμβασης κατά των βασανιστηρίων και της απάνθρωπης ή ταπεινωτικής μεταχείρισης ή τιμωρίας, της 26ης Νοεμβρίου 1987.
ΓΡΑΠΤΗ ΕΡΩΤΗΣΗ E-0515/97 υποβολή: Lucio Manisco (GUE/NGL) προς το Συμβούλιο (19 Φεβρουαρίου 1997)

Θέμα: Παραβίαση των ανθρωπίνων δικαιωμάτων στις φυλακές του Ηνωμένου Βασιλείου

Οι συνθήκες διαβίωσης των ιρλανδών πολιτικών κρατουμένων στις φυλακές του Ηνωμένου Βασιλείου είναι εξαιρετικά σοβαρές: τέσσερις ιρλανδοί κρατούμενοι οι οποίοι αναμένουν να δικαιοσθούν στις φυλακές ύψιστης ασφάλειας του Belmarsh έχουν κακοποιηθεί και απειληθεί από τους σωφρονιστικούς υπαλλήλους διότι αρνήθηκαν την πρωκτική έρευνα, μια ταπεινωτική και απάνθρωπη πρακτική η οποία εισήχθη τον Σεπτέμβριο στο νέο κώδικα του σωφρονιστικού συστήματος και αφορά τους ιρλανδούς κρατούμενους.

Ένας άλλος ιρλανδός κρατούμενος, ο Paul Magee, υπέστη την αυτή μεταχείριση διότι αρνήθηκε την πρωτική έρευνα τον Αύγουστο του 1994 και έκτοτε του απαγορεύθηκε να βλέπει την σύζυγο και τα παιδιά του.

1. Δεν φρονεί το Συμβούλιο ότι πρέπει να καταδικασθεί εντονότατα η καταγγελόμενη ανωτέρω παραβίαση των ανθρωπίνων δικαιωμάτων η οποία διεπράχθη από τα σωφρονιστικά ιδρύματα του Ηνωμένου Βασιλείου;

2. Ποιά επείγοντα μέτρα σκοπεύει να λάβει προκειμένου να τεθεί τέρμα στις παραβιάσεις αυτές των ανθρωπίνων δικαιωμάτων;

Κοινή απάντηση στις γραπτές ρωτήσεις Ε-0515/97, Ε-0630/97, Ε-1147/97 και Ε-1148/97 (27 Μαΐου 1997)

Οι συνθήκες κράτησης στις φυλακές των κρατών μελών υπάγονται στην ευθύνη των αρμοδίων αρχών των κρατών μελών. Οι αρχές του κράτους μέλους στο οποίο αναφέρονται οι ερωτήσεις αυτές έχουν πλήρως απορρίψει τους ισχυρισμούς που διατυπώθηκαν. Το Συμβούλιο υπενθυμίζει ότι όλα τα κράτη μέλη είναι μέρη της Ευρωπαϊκής Σύμβασης για την προστασία των ανθρωπίνων δικαιωμάτων και των βασικών ελευθεριών, που υπογράφηκε στη Ρώμη στις 4 Νοεμβρίου 1950, και ότι όλα τα κράτη μέλη είναι μέρη της Ευρωπαϊκής Σύμβασης κατά των βασανιστηριών και της απάνθρωπης Σύμβασης κατά των βασανιστηρίων και της απάνθρωπης ή ταπεινωτικής μεταχείρισης ή τιμωρίας, της 26ης Νοεμβρίου 1987.